Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 250-136
WEB STRANICA: www.svetifrane.org
Osoblje samostana: Fra Josip Sopta, provincijal,
Fra Drago Ljevar, gvardijan 098 337 001 ili e-mail: drago.ljevar@si.t-com.hr
Fra Diego Deklić tajnik provincije, vikar, ekonom
i fra Tomislav Ćurić knjižničar
Zadar, 17. siječnja 2009.

3(14)/2010.

EVANĐELJE Iv 2, 1-12
Svadba u Kani. — Isus u Kani čini svoje prvo čudo. Evanđelist poziva da u tome vidimo »znak«, to jest poziv na vjeru.
Čitanje svetog Evanđelja po Ivanu
U ono vrijeme: Bijaše svadba u Kani Galilejskoj. Bila ondje Isusova majka. Na svadbu bijaše pozvan i Isus i njegovi učenici. Kad ponesta vina, Isusu će njegova majka: »Vina nemaju.« Kaže joj Isus: »Zeno, što ja imam s tobom? Još nije došao moj čas!« Nato će njegova mati poslužiteljima: »Sto god vam rekne, učinite!«
A bijaše ondje Židovima za čišćenje šest kamenih sudova od po dvije do tri mjere. Kaže Isus poslužiteljima: »Napunite sudove vodom!« I napuniše ih do vrha. Tada im reče: »Zagrabite sada i nosite ravnatelju stola.« Oni odnesoše. Kad ravnatelj stola okusi vodu što posta vinom, a nije znao odakle je — znale su sluge koje zagrabiše vodu — ravnatelj stola pozove zaručnika i kaže mu: »Svaki čovjek stavlja na stol najprije dobro vino, a kad se ponapiju, gore. Ti si čuvao dobro vino sve do sada.«
Tako, u Kani Galilejskoj, učini Isus prvo znamenje i objavi svoju slavu, te povjerovaše u njega njegovi učenici. Nakon toga siđe sa svojom majkom, s braćom i sa svojim učenicima u Kafarnaum. Ondje ostadoše nekoliko dana.
Riječ Gospodnja.

Marija – savjetnica i putokaz do Isusa
Marija je primijetila da je na svadbi u Kani ponestalo vina. To je mučna i neugodna situacija. Sramota za mladence i njihove domaćine, logističare, organizatore svadbenog slavlja. Marija želi pomoći, zna da ne može ona sama, zato se obraća svom Sinu kojega je već dobro upoznala i zna da mu se može obratiti u svakoj potrebi.
Ne smijemo dopustiti da nas zavede Isusova „tvrdoća“ prema Mariji. Važan je njezin savjet domaćinima: „Što god vam rekne, učinite (Iv 2, 5).
Domaćini su poslušali Isusa i dobili su dovoljno vina da se ne osramote, da časno nastave svadbeno veselje i da ga bez problema privedu kraju.
U ovom slučaju tako je zorno i očito da valja poslušati savjet Nebeske Majke Marije. Blagopokojni papa, Sluga Božji Ivan Pavao II. u enciklici „Otkupiteljeva Majka“ kaže: "Majka Kristova predstavlja se pred ljudima kao tumač sinovljeve volje, kao tumač uvjeta što ih treba ispuniti da bi se mogla očitovati spasenjska sila Mesijina... Tako se u Kani pojavljuje Marija kao ona koja vjeruje u Isusa: njezina vjera izaziva prvo Isusovo 'znamenje' i tako pomaže da se pobudi vjera učenika" (br. 21). Blagopokojni papa naziva Gospu prvom učenicom Isusovom jer je bila spremna da uči od odraslog Isusa i potiče druge na učenički hod s Isusom. Kad Ivan na zaključku današnjeg događaja kaže da je Isus objavio "svoju slavu" misli na Isusov pravi identitet (usp. Iv 17, 5), njegovu intimnu povezanost s Ocem. Petorica učenika počela su dublje uviđati tko je zapravo Isus i pošla su za njim u Kafarnaum kao privremeno središte Isusova mesijanskog djelovanja. Oni su ostavili svoj svakodnevni ustaljeni život i njegovu sigurnost i pošli su na učenički hod u nepoznato ali sigurno, jer znaju kome su povjerovali. Evanđelja nam pokazuju da će oni morati još puno učiti o Isusu i od Isusa, ali ovo je njihov početni korak za koji imaju dovoljno sigurnosti i svjetla!
U Gospodnjoj ćeš ruci biti kruna divna i kraljevski vijenac na dlanu Boga svog.“ (Iz 62, 1-3) Ako poslušamo Mariju koja nam tumači volju svoga Sina i ako uradimo ono što nam nadahnjuje njegov Duh Sveti, onda će naše biće biti Bogu otvoreno i Duhom Svetim ispunjeno, a Duh ne dolazi praznih ruku, on nam daruje svoje darove da možemo dalje darivati. I zapravo samo onda, kad smo sami obdareni, možemo druge darivati. A darivat ćemo ono što smo primili otvorena duha Duhu. A Duh je prebogati darivatelj: „A svakomu se daje očitovanje Duha na korist. Doista, jednomu se po Duhu daje riječ mudrosti, drugomu riječ spoznanja po tom istom Duhu; drugomu vjera u tom istom Duhu, drugomu dar liječenja u tom jednom Duhu; drugomu čudotvorstva, drugomu prorokovanje, drugomu razlučivanje duhova, drugomu različiti jezici, drugomu tumačenje jezika. A sve to djeluje jedan te isti Duh dijeleći svakomu napose kako hoće (1 Kor 12, 7-11).

NEDJELJNE MOLITVE
2. nedjelja kroz godinu
“Vina nemaju!” Marija na svoj način ubrzava Isusov čas, trenutak Mesijanskog pojavka. Njezina vjera sažima se u jednoj jedinoj rečenici koju upućuje slugama: “Što god vam rekne učinite!”
I danas postoji Kana u mnogostrukim oblicima. Kana su svi oni koji su na kraju svojih snaga, kojima je iscrpljena sva svježina života i vjere.
Ta nam je zgoda ohrabrenje. Ono što mi možemo učiniti jest da naše prazne vrčeve ispunimo onime što imamo – možda svojim suzama – i da vjerujemo da će nam biti poklonjena punina slavlja, samo ako vjerujemo u promjenu koju će Isus učiniti.
Poput slugu u Kani moramo poslušati Marijinu riječ i po njoj djelovati: “Što god vam rekne učinite!”
Dario Miletić

Što je svećeništvo za mene?: Kratko pitanje s puno mogućih dobrih odgovora. Ali evo u duhu Riječi koju danas naviještamo i slušamo: Biti svećenik znači naviještati radost zbog Božje blizine i prisutnosti u životu, koju često zaboravimo ili iz nekih razloga ne osjećamo. Bog je s nama, On je Emanuel, stoga ne može nas ni zaboraviti niti ostaviti. Mi, nažalost, Njega možemo i ostaviti i zaboraviti. Ali nije dobro uraditi sve ono što možemo. Drugo, članovi smo zajednice Crkve. Duh Sveti nam se daruje da djelujemo kao zajednica. Zato zaboravimo svaku sebičnost, jer sebičnost je ubijanje ljubavi i čovjeka, a čovjek ne može bez ljubavi i zajedništva. Treće, i mi smo pozvani ponavljati Marijine riječi: "Što god vam rekne, učinite!"
(Iv 2, 5) Sve ovo možemo činiti u sv. Misi jer iz nje sve izvire i u njoj sve dajemo Bogu da pretvori u sebe pa i nas same. Fra Miljenko Stojić

TERMINI * OBAVIJESTI * TERMINI * OBAVIJESTI * TERMINI * OBAV.
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Danas Crkva slavi II. nedj. kroz godinu, Antun opa
Ponedjeljak: Margareta Ug. Biserka, Izabela — Ekumenski molitveni tjedan za jedinstvo kršćana do 25. siječnja 2010. u 19h
- Kateheze za odrasle ponedjeljkom.
Susret započinje u 19,45 sati.
Utorak Mario, Ljiljana – utorkom pobožnost sv. Anti
- Kateheza za mlade utorkom.
Susret započinje u 20 sati.
Srijeda Fabijan i Sebastijan
Četvrtak Agneza, Janja
Petak Vinko đakon mč. Anastazije, Irena
Subota Klement, Ema, Vjera
Nedjelja III. nedj. kroz godinu, Franjo Saleški, Franko
NEDJELJOM SU MISE u 8,30 u 10 i u 19 sati
Svaki dan je misa u 7 i 19 sati
Služba časova (časoslov): svagdanom u sv. misi,
nedjeljom i svetkovinama Večernja u 18,30 sati.
Prve nedjelje u mjesecu sastanak s FSR-om sat vremena prije večernje mise
Euharistijsko klanjanje: petkom u 19,30 sati.
Krunicu molimo svaki dan u 18,30 sati.

Današnje nam evanđelje pokazuje da Gospodinova blizina i dolazak u obiteljski dom, u zajednicu donosi radost. Njome su zahvaćeni svi ukućani. Gospodin i danas stoji pred našim vratima i čeka da mu otvorimo. Ali ta vrata trebaju prije svega biti vrata naših srdaca i naše nutrine. Gospodin ulazi u naš dom ako se u njemu zajednički moli, ako se kršćanski odgaja, ako se nedjeljom slavi sv. misa, ako se brine i za one koji žive do našeg doma, ako se i druge potiče na dobro. U takvoj je kući neprekidno gozba jer je u njoj najuzvišeniji gost - Isus.
Blagdan je Božića iza nas, a time i tradicionalno radosno uređivanje naših domova svim mogućim obiljem. Nemojmo čekati uskrsnu radost kako bismo ponovno širom otvorili vrata naših domova. Isus danas čeka da ga primio i s Njime radosno hodimo kroz život. Potrebno je željeti otvoriti se, a sve ostalo bit će Njegovim dolaskom nadodano.

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica naše župe sv. Nikole Tavelića u Rijeci)